11.6.2012 Peräti viisikollinen Suomen nuorten maajoukkueista tuttuja naispelaajia suuntaa ensi syksyksi valtameren taakse. Janniina Koivunen, Ellen Nurmi, Annika Holopainen, Sophie Weckström sekä Evita Iiskola debytoivat kaudella 2012-13 USA:n yliopistoliiga NCAA:ssa. Holopainen ja Iiskola kuuluvat EM-karsintoihin valmistautuvaan naisten maajoukkueeseen.\nEM-karsintoihin muun naisten maajoukkueen kanssa valmistautuva Annika Holopainen on yksi viidestä NCAA-koreille siirtyvästä pelaajasta.\nNiin ikään naisten maajoukkuevahvuuteen kuuluva Evita Iiskola on siirtymässä rapakon taakse, vaikkei voi vielä kouluaan paljastaa.\nSM-sarjan vuoden tulokkaana palkittu Sophie Weckström siirtyy Maineen.\nJanniina Koivusen valinta kohdistui Virginia Commonwealthiin.\nEllen Nurmi (kuvassa) pelaa ensi kaudella Holopaisen kanssa Portlandissa. Kuvat: Tuomas Venhola & Tytti Nuoramo & Matti Koskinen & Francois Perthuis.\nWartti Basketin kasvatteihin kuuluva 186-senttinen, elokuussa 19 vuotta täyttävä Koivunen on pelannut viimeiset kaksi vuotta high school -koripalloa Yhdysvalloissa. Keväällä high schoolista valmistunut Koivunen ottaa ensi syksynä ensiaskeleensa myös naisten NCAA-liigassa.\nKoivusen on kiinnittänyt riveihinsä Virginia Commonwealth University (VCU), joka on pelannut viime vuosina historiallisen hyvin. Keväällä 2010 VCU eteni NCAA:ssa aina 16 parhaan joukkoon asti.\n– VCU ei ollut alussa edes viiden parhaan joukossa yliopistovaihtoehdoistani, mutta kun kävin tutustumassa yliopistoon, tykästyin kaikkeen siellä: campukseen, valmentajiin ja varsinkin korisjengin yhteishenkeen, Koivunen kertoo.\n– Odotuksia tulevalle kaudelle on paljon. Toivon kehittyväni mahdollisimman paljon yksilönä, mutta tärkeämpää on, että joukkue voittaisi Atlantic 10 -konferenssin mestaruuden ja pääsisi NCAA:n lopputurnaukseen, jatkaa Koivunen.\nKoivunen saa VCU:ssa oppia vaikuttavalta taholta, sillä joukkueen päävalmentajana toimii VCU:n naisjoukkueen historian kaikkien aikojen paras korintekijä, WNBA:ssakin pelannut Beth Cunningham.\nKoivunen on pelannut urallaan 57 nuorten maaottelua 11,1 pisteen keskiarvolla. Hänet on palkittu naisten I divisioonan parhaan pelaajan palkinnon (2009) lisäksi A-tyttöjen SM-sarjan (2009) ja B-tyttöjen SM-sarjan (2008) parhaana pelaajana.\nNurmi ja Holopainen Portlandin paitaan\nSuomen 1993 syntyneiden tyttöjen maajoukkueesta tutut Annika Holopainen ja Ellen Nurmi aloittavat puolestaan NCAA-taipaleensa Portlandin yliopistossa syksyllä. Portland Pilots on voittanut historiansa aikana konferenssinsa lopputurnauksen kerran, vuonna 1994.\n– Päädyin Portlandiin useasta vaihtoehdosta mukavan valmennustiimin johdosta ja siksi, että heiltä puuttui oman pelipaikkani pelaaja. Koulu vastasi toiveitani myös akateemisesti. Ensimmäisten vuoden opiskelijoiden on taisteltava peliminuuteistaan muita kovemmin nuoresta iästä johtuen, mutta olen tottunut siihen täällä Suomessakin, kertoo Nurmi.\n– Lähtö USA:an on ollut unelmani jo pitkään. Minulla oli muutamia varteenotettavia vaihtoehtoja, mutta vierailtuani kahdessa koulussa päädyin Portlandiin. Päätökseen vaikuttivat eniten mieluisat ja kokeneet valmentajat, samanhenkiset pelaajat sekä mahdollisuus päästä pelaamaan ja kehittymään omalla pelipaikalla ensimmäisestä vuodesta lähtien, Holopainen täydentää.\n183-senttinen, Turun Riennon kasvatteihin kuuluva laitahyökkääjä Nurmi pelasi viime kaudella naisten SM-sarjaa Torpan Poikien riveissä. Nurmi nakkeli 9,7 pistettä ja 3,4 levypalloa ottelua kohden. Nurmi on pelannut myös 49 nuorten maaottelua 5,1 pisteen keskiarvolla.\n186-senttinen, elokuussa 19 vuotta täyttävä Karhun Poikien kasvatti Holopainen on kuulunut viime vuosina 1993 syntyneiden maajoukkueen tehopelaajiin. Hän on pelannut kaikkiaan 84 nuorten maaottelua 11,6 pisteen keskiarvolla. Tänä kesänä Holopainen on tehnyt myös naisten maajoukkuedebyyttinsä, ja PM-kisoissa hän upotti neljässä ottelussa 3,5 pistettä ottelua kohden.\nHolopainen pelasi myös naisten SM-sarjaa Espoo Teamissa 9,5 pisteen ja 4,8 levypallon keskiarvoilla. Holopainen palkittiin SM-sarjan vuoden tulokkaana sekä parhaana kuudentena pelaajana keväällä 2011.\nWeckström suuntaa Maineen\nNeljäs syksyn NCAA-suomalaistulokas on Tapiolan Hongan kasvatteihin kuuluva pelinrakentaja Sophie Weckström. 169-senttinen, elokuussa 19 vuotta täyttävä Weckström siirtyy Maine Black Bearsiin, jonka miesten joukkueessa pelaa toinen Hongan kasvatti, laituri Kilian Cato.\n– Maine oli alusta asti se joukkue, joka vaikutti olevan minusta kiinnostunein. Heidän päävalmentajansa kävi Suomessa katsomassa peliäni, jolloin sain mahdollisuuden tutustua häneen. Ensivaikutelma oli erittäin positiivinen, ja lisäksi päätöstä helpottivat se, että campus ja pelikaverit olivat mukavia. Lisäksi yliopistolla on hyvä maine, Weckström sanailee.\nMainen joukkueessa on käynnissä nuorennusleikkaus. Weckströmin lisäksi joukkueeseen liittyy kahdeksan muuta ensimmäisen vuoden pelaajaa.\n– Mainen koripallo on muutaman vuoden ollut hieman vaikeuksissa, ja nyt päävalmentaja rakentaa ensimmäisen oman joukkueensa. Yhdeksästä tulokkaasta kuusi on kotoisin Euroopasta, ja kaikki eurooppalaiset ovat pelanneet maidensa juniorimaajoukkueissa, jatkaa Weckström.\nWeckström palkittiin tänä keväänä naisten SM-sarjan vuoden tulokkaana. Hän urakoi ToPon aloitusviisikon pelinrakentajana 7,1 pistettä, 2,9 levypalloa ja 1,3 syöttöä ottelua kohden.\nWeckström on pelannut 58 nuorten maaottelua 2,6 pisteen keskiarvolla.\nMyös Iiskola NCAA:han\nViides NCAA:han syksyllä siirtyvä suomalaispelaaja on naisten maajoukkuevahvuuteen kuuluva 183-senttinen, 19-vuotias Tapiolan Hongan kasvatti Evita Iiskola. Iiskolan siirtyminen virallistuu NCAA-sääntöjen vuoksi kuitenkin vasta elokuussa.\n– Päätökseen vaikuttivat valmentajastaffi, konferenssi sekä projekti, jota joukkue on rakentamassa. Olisi mukava päästä pelaamaan jo ensimmäisenä vuonna mahdollisimman paljon, mutta peliaikaan voin vaikuttaa vain minä itse, Iiskola linjaa.\nIiskola pelasi päättyneellä SM-sarjakaudella Espoo Teamissa 9,0 pisteen, 6,3 levypallon ja 1,3 syötön keskiarvoilla. Iiskola palkittiin keväällä 2011 naisten SM-sarjan kehittyneimpänä pelaajana.\nIiskola on pelannut 94 nuorten maaottelua 9,0 pisteen keskiarvolla sekä yhdeksän naisten maaottelua 5,4 pisteen keskiarvolla. Iiskola kuuluu Holopaisen tavoin Anton Mirolybovin valmentaman ja EM-karsintoihin valmistautuvan naisten maajoukkueen vahvuuteen.\nLisätiedot: Annika Holopaisen maaottelutilastot\nLisätiedot: Evita Iiskolan maaottelutilastot\nLisätiedot: Sophie Weckströmin maaottelutilastot\nLisätiedot: Janniina Koivusen maaottelutilastot\nLisätiedot: Ellen Nurmen maaottelutilastot\nSusiladies-tähti Linda-Lotta Lehtoranta palaa Peli-Karhuihin\nSusiladiesin avainkaartiin kuuluva Linda-Lotta Lehtoranta, 26, tekee paluun vaikeiden loukkaantumisten jälkeen kotiseudulleen Kotkaan, kun Naisten Korisliigan Peli-Karhut ja 178-senttinen Lehtoranta ovat tehneet pelaajasopimuksen. Lehtoranta pelasi edellisen kerran PeKassa kaudella 2012/13, minkä jälkeen hän on luonut uraansa kansainvälisillä pelikentillä.


Langkawin köysirata – Suositut lomakohteet. Lomamatkailijoiden suosituimpia lomakohteita\nLangkawi, paratiisimainen matkailukode ja saaristo Malesiassa.\nLangkawi – Malesia Malesian Langkawin saaristo on paratiisimainen matkakohde! Upeat hiekkarannat, ystävälliset ihmiset, ja monet luonnonnähtävyydet ja aktiviteetit tekevät Langkawin matkasta ainutlaatuisen elämyksen. Monet uskovat Langkawin olleen kirotun seitsemän sukupolven ajan, minkä takia saarten kehitykseen alettiin panostaa vasta 1980-luvulla. Sen…\nmatkailu 26 29 Langkawi, Lomamatkat, Malesia, Suosittuja lomakohteita


Vaarantaako aktiivisuusranneke yksityisyytesi?\nMitä puettavat tekniikat ovat?\nPuettavalla tekniikalla tarkoitetaan laitteita, kuten aktiivisuusrannekkeita ja älykelloja, joita voi käyttää koko päivän. Käyttäjät voivat käyttää niitä asusteina, vaatteisiin kiinnitettyinä tai jopa kehoon istutettuina. Puettavat laitteet on varustettu antureilla, jotka seuraavat ja valvovat käyttäjiä ja auttavat heitä saavuttamaan tiettyjä tavoitteita, joita voivat olla esimerkiksi aktiivisuuden ylläpitäminen, painonpudotus, fyysisen tai henkisen terveyden seuraaminen tai pelkästään järjestelmällisempi toiminta. Puettavaan tekniikkaan kuuluvat myös älyvaatteet.\nPuettava tekniikka on kasvattanut viime vuosina suosiotaan osana esineiden Internetiä. Nykyisin puettavalla tekniikalla on maailmanlaajuisesti vuosittain yli 20 miljardin Yhdysvaltain dollarin arvoiset markkinat. Niitä ovat edistäneet matkaviestinverkkojen kasvu, nopea tiedonsiirto ja pienikokoiset mikroprosessorit. Kasvava suosio kuitenkin herättänyt kysymyksiä puettavan tekniikan tietoturvasta ja siitä, ovatko aktiivisuusrannekkeet turvallisia.\nVaikka hakkereita ei kiinnosta, että paransit 5 kilometrin ennätystäsi tänä aamuna, muut aktiivisuusrannekkeen sisältämät tiedot, kuten sijaintisi, terveystietosi ja pankkitilisi tiedot, voivat aiheuttaa ongelmia väärissä käsissä.\nOvatko aktiivisuusrannekkeet turvallisia?\nAktiivisuusrannekkeesta voi aiheutua yksityisyyden suojaan liittyviä riskejä. Tämä johtuu siitä, että useimmat rannekkeet on suunniteltu synkronoitumaan muiden laitteiden kanssa, esimerkiksi kannettavien tietokoneiden tai älypuhelinten kanssa. Kun juokset tai pyöräilet, ranneke seuraa kaikkialla sijaintiasi. Nämä pilvipalvelussa siirtyvät tiedot ovat periaatteessa hakkeroitavissa. Tästä syystä aktiivisuusrannekkeisiin liittyy esimerkiksi seuraavia yksityisyysongelmia:\nAktiivisuusrannekkeen tiedot ovat hyvin henkilökohtaisia\nAktiivisuusrannekkeiden keräämät tiedot, kuten paino, verenpaine, juostut tai kävellyt etäisyydet, sydämen tai keuhkojen toiminta, kuukautiskierto ja unirytmi, ovat hyvin henkilökohtaisia. Juuri tällaisia tietoja kerrot yleensä luottamuksellisesti lääkärillesi, jotta hän voi antaa diagnoosin oireidesi perusteella. Monet käyttäjät eivät pidä siitä, että tällaisia tietoja jaetaan muille ilman heidän suostumustaan. Puettavien laitteiden keräämät tiedot voivat sisältää myös kotiosoitteet, reaaliaikaiset sijainnit ja kuntoilun aikana käytettyjen reittien tarkat kartat, jotka saattavat olla helposti muiden käyttäjien saatavilla.\nTiedot voidaan myydä kolmansille osapuolille\nSuosittujen aktiivisuusrannekkeiden tietosuojakäytännöt voivat olla tulkinnanvaraisia ja niitä saatetaan muuttaa. Tämä herättää perusteltuja kysymyksiä siitä, miten tietoja säilytetään, salataanko tiedot, kenelle niitä jaetaan ja miten niiden käyttöoikeuksien valvonta tai tarkistukset on järjestetty. Fitbit esimerkiksi ilmoittaa, että yritys kerää käyttäjien tietoja myydäkseen ne kolmansille osapuolille, kuitenkin niin, että henkilökohtaiset tunnisteet on poistettu. Terveystietosi ovat arvokkaita mainostajille ja vakuutusyhtiöille, jotka maksavat niistä mielellään. Aktiivisuusrannekkeiden tarjoajia saatetaan myös vaatia luovuttamaan käyttäjien terveystiedot, jos tämä on tarpeen oikeudellisista syistä, esimerkiksi osana rikostutkintaa. Tämän lisäksi Yhdysvaltain terveystietojen yksityisyyttä koskevaa lakia (HIPAA) ei sovelleta tietoihin, joita kuluttajat keräävät omiin tarkoituksiinsa, eli aktiivisuusrannekkeet jäävät lain ulkopuolelle.\nKuinka hyvin tiedot on suojattu?\nPuettavaa tekniikkaa tarjoavat yritykset voivat olla alttiita tietomurroille. Tunnettu esimerkki tästä on vuonna 2018 tapahtunut Under Armourin MyFitnessPal-tilien tietomurto, jossa varastettiin 150 miljoonan käyttäjän käyttäjänimet, salasanat ja sähköpostiosoitteet. Toinen esimerkki vuodelta 2018 on australialaisen opiskelijan kesälomallaan löytämä Strava-kuntoilusovelluksen tietoturva-aukko, joka paljasti suuren määrän käyttäjätietoja, mukaan lukien Yhdysvaltain sotilastukikohtien sijainnit sota-alueilla eri puolilla maailmaa.\nUseimmat aktiivisuusrannekkeet luovat Bluetooth-yhteyden puhelimeen. Näin ollen hakkerit voisivat käyttää mahdollisia tietoturva-aukkoja tietojesi varastamiseen. Laitteeseen ei tarvitsisi edes murtautua, sillä hakkeri voisi salakuunnella takaisin älypuhelimeesi lähetettävää Bluetooth-signaalia ja arvata sen perusteella PIN-koodisi. Kun hakkerilla on PIN-koodi, hän pääsee sen avulla käsiksi terveystietoihisi.\nJos hyökkääjät onnistuvat murtautumaan aktiivisuusrannekkeiden tietoja kerävään yrityksen palvelimiin, he voivat myydä varastamansa tiedot tai yrittää pyytää lunnaita niiden palauttamisesta yritykselle. Jos omat terveystietosi päätyvät julkiseen jakeluun, sairausvakuutuksen tarjoaja voi käyttää näitä tietoja laillisesti vakuutusmaksujesi muuttamiseen. Jos aktiivisuusrannekkeen tiedoista esimerkiksi ilmenee, että et liiku niin paljon kuin olet kertonut lääkärillesi, vakuutusyhtiö voi korottaa vakuutusmaksuja tietojen perusteella.\nPuettavien laitteiden tiedot saattavat olla oletusarvoisesti julkisia\nAktiivisuusrannekkeiden käyttämisellä on usein yhteisöllinen puoli, ja käyttäjät voivat jakaa tietonsa julkisesti muiden kanssa. On kuitenkin melko tavallista, että tietosuoja-asetus on määritetty oletusarvoisesti julkiseksi, joten profiilit löytyvät halutuloksista. Jos et halua, että henkilökohtaisia kuntoilutietojasi voi hakea verkosta, tarkista yksityisyysasetuksesi ja varmista, että olet tyytyväinen siihen, mitä tietoja jaetaan.\nKuka omistaa tuottamasi tiedot?\nOn tärkeää tietää, kuka omistaa henkilökohtaiset tiedot, jotka tuotat puettavalla laitteellasi: sinä vai kuntoilutietoja keräävä yritys? Vastaus vaihtelee tuotemerkistä riippuen. Usein käyttäjä ei kuitenkaan itse omista puettavan laitteen tietoja. Tarkista asia käyttämäsi tuotteen tietosuojakäytännöstä ja käyttäjäsopimuksesta.\nKuntoilutietoja keräävä yritys voidaan myydä\nVaikka olisit tyytyväinen aktiivisuusrannekkeesi tietosuojakäytäntöön ja käyttäjäsopimukseen, yritys voidaan myydä kolmannelle osapuolelle. Esimerkiksi kun Google osti Fitbitin vuonna 2019, tiedotusvälineissä keskusteltiin siitä, mitä seurauksia sillä oli yksityisyyden suojalle, että Google sai käyttöönsä miljoonien käyttäjien tiedot. Kun yritys myydään, asiakastiedot ovat osa sen arvokkainta omaisuutta. Uudella omistajalla voi olla erilaiset käytännöt tietojen suhteen, ja omistaja voi yrittää hyödyntää asiakastietoja myymällä terveystietosi mainostajille, vakuutusyhtiöille ja muille tahoille.\nVinkkejä aktiivisuusrannekkeen tietosuojan varmistamiseen\nEuroopan yleinen tietosuoja-asetus (GDPR) ja yhdysvaltalainen California Consumer Privacy Act -laki (CCPA) tarjoavat jonkin verran suojaa puettavien laitteiden käyttäjille. Ei kuitenkaan ole olemassa yhtenäistä maailmanlaajuista lainsäädäntöä, jolla säänneltäisiin puettavien laitteiden ja aktiivisuusrannekkeiden tietojen suojausta. Siksi on tärkeää suorittaa itse varotoimia, jolla voit maksimoida tietojesi suojauksen. Voit tehdä esimerkiksi seuraavat:\nLue aktiivisuusrannekkeen tietosuojakäytäntö\nLukemalla tietosuojakäytännön saat käsityksen siitä, kuinka vakavasti yritys suhtautuu käyttäjien yksityisyyteen ja mihin toimenpiteisiin yritys on ryhtynyt sen suojaamiseksi. Tietosuojakäytännössä kerrotaan, miten tietojasi käytetään ja säilytetään ja miten niihin saa käyttöoikeuden. Jos käytäntö vaikuttaa epämääräiseltä, tämä voi tarkoittaa, että tietoja jaetaan kolmansille osapuolille sattumanvaraisesti. Jos tietosuojakäytännössä on jotakin, johon et ole tyytyväinen, voi olla hyvä vaihtaa tarjoajaa.\nSelvitä, mitä tietoja kerätään, ja rajoita keruuta tarpeen mukaan\nPuettavalla tekniikalla suoritetun seurannan monimutkaisuus vaihtelee askelien laskemisesta ja aktiivisuuden mittaamisesta monimutkaisempaan seurantaan, kuten esimerkiksi hapenottokyvyn ja tiettyjen syketasojen keston mittaamiseen. Mitä enemmän puettavassa laitteessa on antureita, sitä enemmän sillä saadaan arkaluonteisia tietoja, joita on suojattava. Esimerkiksi puettava laite, joka seuraa juoksu- tai pyöräilyreittejäsi, voi tarjota tietoja mahdollisille vainoajille. Kuukautiskierron seurantatietojen varastaminen olisi huomattava yksityisyyden loukkaus.\nSovellukset ja laitteet saattavat usein kerätä tarpeettoman paljon tietoja. Jos mahdollista, salli sovellusten asetuksissa vain niiden aktiviteettirannekkeen tietojen kerääminen ja tallentaminen, joilla saat haluamasi terveyttä koskevan palautteen. Jos esimerkiksi haluat, että ranneke laskee vain askelmäärän, syketietojen keräämiselle ei ole tarvetta. Käy läpi erityyppiset tiedot ja muuta laitteesi asetuksia tarpeen mukaan.\nSelvitä, missä tietoja säilytetään\nVanhemmissa ja yksinkertaisemmissa laitteissa, kuten askelmittareissa tai sykemittareissa, tiedot jäävät itse laitteeseen. Tiedot voi suojata yksinkertaisesti pitämällä laitteen tallessa. Uudemmissa aktiviteettirannekkeissa ja älykelloissa on yleensä yhteys ulkoiseen sovellukseen, jotta suorituksia voi seurata, jakaa ja analysoida. Kun tiedot eivät ole enää omissa käsissäsi, luottamuksesta tulee entistä tärkeämpää.\nKaksivaiheinen todennus on hyvä keino kaikkien tilien suojaamiseen, ja sitä kannattaa käyttää myös aktiivisuusrannekkeiden kanssa. Kaksivaiheisessa todennuksessa luodaan koodi, joka lähetetään luotettuun laitteeseen, kuten puhelimeesi. Koodi on annettava, jotta voit käyttää aktiivisuusranneketta.\nPaikannustiedot voivat kertoa sinusta paljon, kuten esimerkiksi sen, missä asut, missä työskentelet ja missä teet ostoksia. Voit parantaa yksityisyyden suojaa poistamalla sijainnin seurannan käytöstä laitteen ja sovelluksen asetuksissa. Lisäksi on hyvä miettiä, miten ja missä pidät aktiivisuusrannekettasi. Ruuhkaisissa paikoissa hakkereilla on paremmat mahdollisuudet varastaa tietoja.\nPäivitä laite pyydettäessä\nKuten muissakin laitteissa, ohjelmistopäivitykset sisältävät usein kriittisiä suojauskorjauksia. Pitämällä aktiivisuusrannekkeen ajan tasalla varmistat, että sinulla on käytössäsi uusimmat suojausominaisuudet ja ohjelmavirhekorjaukset.\nÄlä käytä suojaamattomia verkkoja\nKoska aktiivisuusrannekkeiden keräämät tiedot ovat luonteeltaan henkilökohtaisia, on hyvä välttää käyttämästä julkisia Wi-Fi-verkkoja, joissa tiedot voivat vaarantua.\nSuojaa henkilöllisyytesi VPN-yhteydellä\nYksi keino henkilöllisyytesi piilottamiseen eri laitteissa on VPN-yhteyden käyttäminen. VPN-järjestelmä suojaa yksityisyyttäsi salaamalla tietosi ja reitittämällä ne palvelintensa kautta. Esimerkiksi Kaspersky Secure Connection luo salatun tunnelin laitteidesi ja Kasperskyn Internet-palvelinten välille, jotta kukaan ei voi lukea tietojasi verkossa.\nPuettava tekniikka, kuten aktiivisuusranneke, tarjoaa monia hyötyjä. Tulevaisuudessa tällaiset laitteet voivat auttaa pelastamaan henkiä tunnistamalla koronavirustartunnan kaltaisten vakavien tartuntojen leviämisen ja hidastamalla sitä. Vaikka tekniikan kehitys tuo mukanaan paljon hyvää, käyttäjien on tunnettava aktiivisuusrannekkeiden tietosuojariskit ja keinot niiden välttämiseen.\nViestisovellusten turvallisuus: Mitkä ovat parhaat sovellukset yksityisyyden kannalta?\nMikä on VPN? VPN-verkon toiminta ja tyypit\nLaajennetun todellisuuden ja virtuaalitodellisuuden tietoturvariskit\nMitä puettavat tekniikat ovat, ja ovatko aktiivisuusrannekkeet turvallisia? Aktiivisuusrannekkeiden ja puettavien tekniikoiden tietojen tietosuojariskit, puettavien tekniikoiden valvonta ja tietoturva.


Suhdannekierto lähestyy huipentumaa | Piksu\nSuhdannekierto lähestyy huipentumaa\nLähettänyt To, 11/01/2018 - 15:49 käyttäjä Piksu Toimitus\nSuhdannekierron huipentuman oikea ajoittaminen on sijoittajan kannalta tärkeää. USA:n suhdanteet ovat monasti ennakoineet kehitystä.\nUSA:n yritysten luottamus (punainen käyrä) on nyt lähestymässä korkeasuhdanteen parasta hetkeä.\nKorkotaso (sininen käyrä) on sekin jo noussut parin prosentin tuntumaan. Kohonnut korkotaso ei ole vielä vaikuttanut yritysten tuloksiin jotka paranevat kvartaali toisensa jälkeen. Olemme siis noususuhdanteen parhaassa vaiheessa ja kaikki tuntuu hyvältä.\nKorkotason perusteella käänteeseen on vielä matkaa puoli vuotta tai jopa vuosi. Ajoituksesta ei kuitenkaan voi sanoa mitään aivan varmaa. Yllättävät poliittiset kääneet voivat vaikuttaa tilanteen kehittymiseen ja yllätyksien ajoitusta on tunnetusti vaikea ennustaa.\nTuleeko seuraavasta laskukaudesta jyrkkä? Viimeisen kymmenen vuoden kehitys ennustaa tässä suhteessa tulevaa. Makrotalouden suhdannekierto on ollut viimeisen kymmenen vuoden aikana aika lailla normaalilla tasolla (punainen käyrä yllä) eikä ole oletettavissa että makrotalouden käänne olisi erityisen jyrkkä. Mutta mitä pidempään nyt jatkossa mennään ylös niin sitä kovemmin ja kipeämmin aikanaan tullaan ala. Mitä paremmat juhlat sen ankeampaan arkeen joudutaan heräämään.\nTietojen lähteet: FRED, Trading economics


Kalastusaktiviteetit | #VISITEUMER\nKokoukset ja Elämykset\nPyydä tarjous klikkaamalla tästä!\nJärjestämme asiakkaillemme ikimuistoisia monipuolisia kalastuselämyksiä sään salliessa ympäri vuoden merellä, järvellä ja joella. Asiakkaidemme turvallisuus on meille tärkeä, joten kalaan mennään nykyaikaisilla hyvin varustelluilla veneillä. Kalastusoppaamme vievät sinut uuden äärelle oppimaan pilkkimisen, jigauksen, Spintube-kalastuksen, siianonginnan tai perinteisen perhokalastuksen salat. Tarjoamme kaikki kalastusvälineet ja vaatetuksen isoillekin ryhmälle. Aikaisempaa kalastuskokemusta ei tarvita. Anna Ahdin yllättää ja poista kiireesi hetkeksi.\nHauen merikalastusta Spintubella\nOletko haaveillut joskus ison hauen nappaamisesta?\nNyt olet askelleen lähempänä! Lähde kanssamme jahtaamaan meren jättiläistä matalien lahtien kaislikoista heittoperholla.\nMeillä on kaksi opaskäyttöön tarkoitettua kalastuslauttaa, joilla voimme viedä jopa 20 henkilöä kerrallaan kalastamaan haukea. Tarjoamme ryhmille kaikki välineet, varusteet ja säänkestävän kuorivaatetuksen merelle.\nHauen kalastuksen lomassa piipahdamme merellä taukokodalla nauttimassa retkieväitä.\nHauen kalastuskausi alkaa toukokuun alkupuolella ja kestää aivan jäiden tuloon asti.\nAhvenen jigi kalastusta merellä\nAhvenen jigi kalastus on helppo oppia ja nautinnollista jopa vasta-alkajalle, koska yleensä parven löytyessä tärppejä tulee tiheään.\nAhventa voidaan kalastaa koko avovesikauden, mutta paras sesonki on loppu kesän ja syksyn aikaan.\nMyös Ahvenen kalastus tapahtuu kalastus lautoiltamme, joilla voimme viedä jopa 20 henkeä kerrallaan kalastamaan\nTarjoamme ryhmille kaikki välineet, varusteet ja säänkestävän kuorivaatetuksen merelle.\nAhvenen kalastuksen lomassa piipahdamme merellä taukokodalla nauttimassa retkieväitä.\nKuhan jigi kalastusta järvellä\nOletko halunnut opetella kuhan jigauksen salat?\nNyt siihen on oiva mahdollisuus, sillä järjestämme jigausreissuja myös Isojärvelle.\nMeillä on kaksi jigikalastusvenenettä, jotka on suunniteltu juuri tähän tarkoitukseen\nja voimme viedä niillä, jopa 10 hengen ryhmän kerralla kalastamaan kuhaa.\nVeneet ovat opaskäyttöön varusteltuja ja niistä löytyy kaikki tämänpäivän huippuelekroniikka, mitä pystymme hyödyntämään jigauksessa.\nTarjoamme ryhmille kaikki välineet, varusteet ja säänkestävän kuorivaatetuksen järvelle.\nMyös kuhan jigaus reissulla nautimme retkieväät nuotiopaikalla tai halutessanne kalastuksen lomassa veneessä.\nKuhan jigaus alkaa heti huhtikuussa, jäiden lähtiessä ja kestää joulukuulle jäiden tuloon asti.\nPerho- ja virvelikalastusta Merikarvianjoella\nEumer järjestää kalastuselämyksiä myös Merikarvianjoella.\nPääsääntöisesti kalastamme kirjolohta, mutta siiman päähän voi myös tarttua taimen tai jopa lohi, perinteisistä ahvenesta, hauesta ja särkikaloista puhumattakaan.\nAmmatti oppaidemme opastuksella kaikilla on mahdollisuus oppia kalastamaan perholla.\nKalastus tapahtuu eumerin ykstityisalueella, joka on Merikarvianjoen parhaita ottipaikkoja ja sijaitsee heti majoitustilojemme vieressä.\nHalutessanne voimme toki hyödyntää koko Merikarvianjokea 24 kilometrin matkalta, jolloin on mahdollisuus saada taimenia ja kirjolohia myös muilta koskialueilta.\nTarjoamme jopa 20 hengen ryhmillemme käyttöön perhokalastus- ja kahluuvälineet. Lisäksi voimme opettaa teille perhokalastuksen salat, perhonsidonnan alkeista aina alaheiton opettamiseen.\nMikäli perhokalastus ei ole lajisi, niin voit heittää heittoperhoa virvelillä ja kalastaa kosken montut ison kalan toivossa.\nYksityisalueellamme on 20 hengen kota, jossa nautimme välipalaa kalastuksen lomassa.\nKalastussesonki kestää huhtikuusta- marraskuulle.\nPilkkireissu Merelle tai järvelle\nPilkkireissu hyvässä porukassa on parhaita tapoja viettää mukavaa talvipäivää.\nTammi-maaliskuussa, jäiden salliessa, järjestämme yrityksille ja kaikenlaisille ryhmille pilkkiretkiä.\nMerellä pilkitään norssia ja ahventa sekä järvellä kuhaa.\nPilkkiretkien siirtymät taitetaan mukavasti Snowdog- moottorireellä. Päivän aikana teemme tulet ja nautimme retkieväistä yms.\nTule nauttimaan pilkkimisestä nykypäivän tekniikan avulla, saat käytännön opastusta pilkkikaiuista ja moottorikairoista.\nPilkkioppaanamme toimii pääoppaamme Harri Lundelin, jolla on yli 40 vuoden kokemus kuhan ja ahvenen pilkinnästä taikka Ville Kauraoja, joka tuntee Merikarvian merialueen kalapaikat kuin omat taskunsa.\nSiian ongintaa merellä\nHeti jäiden lähdettyä maalis-huhtikuussa siika tulee rantoihin ja pääset kanssamme siikareissulle karun kauniiseen saaristoon.\nSiikasesonki kestää yleensä toukokuun puoleenväliin asti. Siian pohjaonginta on leppoisaa kalastusta, viritämme onget ja paistellaan odotellessa grilliherkkuja ja lettuja. Upeista kevätkeleistä nauttiessa ennätätte hyvin tutustua ryhmän kesken paremmin tai keskustella vaikka kaveriporukalla kuluneen vuoden tapahtumat.\nTahdotko olla saaristossa pidempään?\nVoimme hoitaa ryhmällenne majoituksen Ourasta tai järjestää päiväreissulla mahdollisuuden päästä saunomaan meren äärelle.\nPyydä tarjous: matkailu@eumer.fi\nSoita meille jo tänään 0400 252 969 !\nEumer Finland Oy yleiset varaus-, maksu- ja peruutusehdot


Lucky Duck Junior 6V robosorsa | korpimetso.com\nLucky Duck Junior 6V robosorsa on 6v akulla toimiva, jonka materiaali on EVA-muovia ja maalipinta erittäin kulutuskestävää.\nLucky Duck Junior 6V robosorsa on 6v akulla toimiva, jonka materiaali on EVA-muovia ja maalipinta erittäin kulutuskestävää. Kaaveen mukana tulee 6v akku, laturi ja 105cm korkea jalka, magneettikiinnitteiset siivet. Akun kesto + 18 tuntia. Kaukosäädin ostettavissa erikseen.


Kohti pyhyyttä - Opus Dei\n"Juoksevat ja tavalliset asiat saavat ikuisuudesta jumalallisen tarkoituksen." Pyhä Josemaría\nPyhän Josemarian liturginen muistopäivän kunniaksi (26. kesäkuuta) julkaisemme hänen saarnansa "Kohti pyhyyttä". Saarna on osa Jumalan ystäviä -kirjaa.\n294 Joudumme liikutuksen valtaan ja sydämemme järkyttyy pohjiaan myöten, jos kuuntelemme tarkkaavaisina, mitä pyhä Paavali huutaa: Tämä on Jumalan tahto, teidän pyhityksenne. Tänään panen nämä sanat jälleen kerran eteeni, ja niistä muistutan myös teitä ja koko ihmiskuntaa: Jumala tahtoo meidän olevan pyhiä.\nVoidaksemme rauhoittaa sielut aidolla rauhalla, voidaksemme muuttaa maailmaa ja etsiä maailmasta ja maailman kautta Jumalaa, meidän Herraamme, meidän on välttämättä oltava itse pyhiä. Kun olen keskustellut ihmisten kanssa, jotka ovat olleet peräisin monista maista ja mitä erilaisimmista yhteiskunnan piireistä, he ovat kysyneet minulta usein: Mitä sanotte meille avioituneille? Mitä sanotte meille maatyöläisille? Mitä leskille? Mitä nuorille? Vastaan järjestelmällisesti kaikille, että minulla on vain yksi pata.\nJa sitten viittaan tavallisesti siihen, että Herramme Jeesus Kristus saarnasi hyvää sanomaa kaikille tekemättä mitään erotusta. Yksi ainoa pata ja yksi ainoa ruoka: Minun ruokani on se, että täytän lähettäjäni tahdon ja vien hänen työnsä päätökseen. Jokaista Herra kutsuu pyhyyteen, jokaiselta hän pyytää rakkautta: nuorilta ja vanhoilta, naimattomilta ja naineilta, terveiltä ja sairailta, oppineilta ja oppimattomilta, tekevätpä he sitten työtä missä tahansa ja asuvat missä hyvänsä.\nOn vain yksi keino päästä lähemmäksi Jumalaa ja luottaa häneen entistä enemmän: tavata hänet rukouksessa, puhua hänen kanssaan ja osoittaa hänelle rakkautta sydämestä sydämeen.\nPuhua Jumalan kanssa\n295Te rukoilette minua, ja minä kuulen teitä. Ja häntä me rukoilemme keskustelemalla hänen kanssaan, kääntymällä hänen puoleensa.\nSen vuoksi meidän on pantava käytäntöön apostolin kehotus: sine intermissione orate, rukoilkaa lakkaamatta. Rukoilkaa aina, tapahtukoon mitä tahansa. Ei ainoastaan sydämestä, vaan koko sydämellä. Ajattelette kenties, ettei elämä ole aina helppoa; siitä ei puutu hankaluuksia, vaivaa eikä murhetta. Vastaan teille jälleen pyhän Paavalin sanoin: Ei kuolema eikä elämä, eivät enkelit, eivät henkivallat, ei mikään nykyinen eikä mikään tuleva eivätkä mitkään voimat, ei korkeus, eikä syvyys, ei mikään luotu voi erottaa meitä Jumalan rakkaudesta, joka on Kristuksessa Jeesuksessa, meidän Herrassamme. Mikään ei voi erottaa meitä Jumalan rakkaudesta, tosi Rakkaudesta, eikä pysyvästä suhteesta Isäämme.\nKun suosittelen tätä jatkuvaa yhteyttä Jumalaan, en esittele niin korkeata ihannetta, etteivät useimmat kristityt kykene sitä saavuttamaan.\nPäämäärä onkin todella korkea, mutta ei saavuttamaton. Polku, joka vie pyhyyteen, on rukouksen polku, ja rukouksen on juurruttava sieluun vähitellen niin kuin pienen siemenen, josta myöhemmin kehittyy lehtevä puu.\n296Ensimmäiset rukouksemme ovat olleet suullisia. Monet meistä ovat toistaneet niitä lapsina. Ne ovat hehkuvia ja yksinkertaisia lauseita, jotka esitetään Jumalalle ja hänen Äidilleen, joka on meidänkin Äitimme. Yhä vielä aamuin ja illoin, enkä suinkaan vain satunnaisesti vaan joka päivä, luen uudelleen ne uhrautumissanat, jotka vanhempani minulle opettivat: Oi Pyhä Maria, oi Äitini, uhraan itseni kokonaan sinulle. Ja todistukseksi lapsenrakkaudestani pyhitän sinulle tänään silmäni, korvani, kieleni, sydämeni... Eikö tämä ole jotenkin alkua kontemplaatiolle ja selvää ilmausta luottavasta antaumuksesta? Mitä rakastuneet kertovat toisilleen tavatessaan? Kuinka he käyttäytyvät? He uhraavat kaiken, mitä he ovat ja omistavat, sille, jota he rakastavat.\nEnsiksi yksi rukoushuokaus ja sitten toinen ja taas toinen..., kunnes palavuutemme näyttää riittämättömältä, sillä sanat ovat köyhiä..., ja näin päästään lähelle Jumalaa, jolloin häntä katsellaan taukoamatta mutta silti väsymättä. Silloin elämme kuin kiinniotetut, kuin vangit. Ja samalla kun me virheinemme ja rajoituksinemme toimitamme niin täydellisesti kuin se on mahdollista oman tilanteemme ja työmme määräämiä tehtäviä, sielu kaipaa vapautumista. Se liikkuu kohti Jumalaa niin kuin rauta, jota magneetti vetää puoleensa. Sielu alkaa rakastaa Jeesusta yhä voimakkaammin ja suloisesti hämmästyneenä.\n297Minä vapautan teidät vankeudesta, olettepa sitten missä olettekin. Rukous vapauttaa meidät orjuudesta. Tiedämme olevamme vapaita, lennämme rakastavan sielun häälaulun siivin ylistäen rakkautta, emmekä enää halua erota Jumalasta. Silloin kuljemme maan päällä uudella tavalla, jumalallisella, yliluonnollisella, ihmeellisellä tavalla.\nMielessämme monet 1500-luvun kastilialaiset kirjailijat haluamme kenties itsekin maistella sanoja: Minä elän, en enää minä, vaan Kristus elää minussa. Silloin hyväksytään mielellään se välttämätön tosiasia, että tässä maailmassa on tehtävä työtä monien vuosien ajan, sillä Jeesuksella on täällä alhaalla vain vähän ystäviä. Älkäämme kieltäytykö velvollisuudesta elää kuluttaen itsemme loppuun asti Jumalan ja Kirkon palveluksessa.\nSen teemme vapaasti: in libertatem gloriae filiorum Dei, qua libertate Christus nos liberavit, Jumalan lasten vapaudessa, jonka Jeesus Kristus on meille ansainnut kuolemalla ristinpuulla.\n298On mahdollista, että jo heti alussa nousee pölypilviä ja että pyhityksemme viholliset turvautuvat sellaisiin psykologisen terrorin ja vallan väärinkäytön menetelmiin, jotka voimakkaina ja tehokkaasti järjestettyinä tempaavat mielettömään suuntaansa myös niitä, jotka olivat jo pitkään käyttäytyneet järkevästi ja oikein. Ja vaikka vihollisten ääni onkin samantapainen kuin rikkinäisen kirkonkellon, joka on valettu huonosta metallista ja soi aivan toisin kuin paimenen vihellys, he vääristävät puheen, joka on kallisarvoisimpia ihmisten Jumalalta saamia lahjoja. Puhekyky on sangen kaunis lahja, jolla ilmaistaan rakkauden ja ystävyyden ajatuksia Herralle ja hänen luoduilleen. Siten käy ymmärrettäväksi, miksi pyhä Jaakob sanoo kielen olevan vääryyden maailma. Se voi saada aikaan paljon vahinkoa: valheita, panetteluita, kunnianloukkauksia, petkutuksia, solvauksia, piinallisia vihjauksia.\nKristuksen pyhä ihmisyys\n299Kuinka voimme voittaa nämä vastukset? Kuinka voimme vahvistua päätöksessämme, jonka toteuttaminen alkaa nyt näyttää meistä sangen vaikealta. Saamme uusia herätteitä siitä esikuvasta, jonka meille tarjoaa pyhä Neitsyt, oma Äitimme. Hän osoittaa meidät sangen avaralle tielle, joka välttämättä kulkee Jeesuksen kautta.\nPäästäksemme lähelle Jumalaa meidän on lähdettävä oikealle tielle, jona on Kristuksen pyhä ihmisyys. Juuri sen vuoksi neuvon aina ihmisiä lukemaan kirjoja, jotka kertovat Herran kärsimyksestä.\nTällaiset teokset, jotka ovat täynnä vilpitöntä hurskautta, tuovat mieleemme Jumalan Pojan, joka on kaltaisemme ihminen mutta myös tosi Jumala ja joka lihassaan rakastaa ja kärsii lunastaakseen maailman.\nAjatelkaa ruusukkoa, jonka lukeminen kuuluu eniten levinneisiin hartaudenharjoituksiin kristikunnassa. Kirkko rohkaisee meitä mietiskelemään sen salaisuuksia, jotta ymmärrykseemme ja mielikuvitukseemme painuisi pyhän Marian riemua, tuskaa ja kunniaa seurattaessa Herran hämmästyttävä esikuva: hänen kolmekymmentä vuottaan sivussa kaikesta, hänen kolme julistusvuottaan, hänen alentava kärsimyksensä ja hänen kunniakas ylösnousemuksensa.\nKristuksen seuraaminen: siinä on salaisuus. Meidän on seurattava häntä niin lähellä, että elämme hänen kanssaan samoin kuin nuo kaksitoista ensimmäistä, niin lähellä, että samastumme häneen. Ellemme pane esteitä armolle, voimme pian sanoa pukeneemme yllemme Herramme Jeesuksen Kristuksen. Silloin Herra heijastuu käyttäytymisestämme niin kuin kuvastimesta. Jos kuvastin on sellainen kuin sen pitääkin olla, se näyttää Vapahtajamme rakastettavat kasvot vääristämättä niitä, tekemättä niistä karikatyyriä, ja silloin muilla on tilaisuus ihailla häntä ja seurata häntä.\n300Pyrkimyksessämme samastua Kristukseen olen erottanut ikään kuin neljä askelmaa: häntä etsitään, hänet löydetään, hänen kanssaan seurustellaan, häntä rakastetaan. Teistä saattaa tuntua, että olette vasta ensimmäisellä askelmalla. Etsikää häntä nälkäisinä, etsikää häntä sisimmästänne kaikin voimin. Jos toimitte määrätietoisesti, rohkenen taata, että olette jo löytäneet hänet ja alkaneet seurustella hänen kanssaan ja rakastaa häntä ja olla häneen yhteydessä taivaissa. Rukoilen Herraa, että päättäisimme vaalia sielussamme sitä ainoaa pyrkimystä, joka on jalo ja vaivan arvoinen: halua päästä lähelle Jeesusta Kristusta, yhtä lähelle kuin olivat hänen siunattu Äitinsä ja pyhä patriarkka. Sitä meidän on haluttava kaivaten, kieltämällä itsemme ja olemalla valppaina. Silloin saamme yhdessä kokea Jumalan ystävänä olemisen onnea – sisäisessä kokoamuksessa, joka sopii yhteen ammatillisten ja kansalaisvelvollisuuksiemme kanssa. Ja kiitämme Herraa, koska hän niin hellästi ja selvästi opettaa meitä täyttämään taivaallisen Isämme tahdon.\n301Mutta älkää unohtako, että jos olette Jeesuksen kanssa, kohtaatte varmasti myös hänen ristinsä. Kun jättäydymme Jumalan käsiin, hän antaa meidän usein maistaa tuskaa, yksinäisyyttä, vastustusta, panettelua, herjausta ja pilkkaa sisältä ja ulkoa. Hän haluaa nimittäin muokata meidät kuvakseen ja kaltaisekseen. Siksi hän sallii, että meitä sanotaan mielipuoliksi ja pidetään hupsuina.\nTämä on passiivisen puhdistuksen hetki, joka saapuu salaisesti tai avoimesti ja julkeana, kun me sitä vähiten odotamme. Silloin voi jopa tapahtua, että lampaat loukkaantuvat niistä kivistä, joiden pitäisi osua susiin: Kristuksen seuraaja saa kokea omassa ruumiissaan, että ne, joiden olisi häntä rakastettava, kohtelevatkin häntä tavalla, joka ulottuu epäluottamuksesta vihollisuuteen ja epäilyksestä vihaan. He katselevat häntä epäillen kuin valehtelijaa, koska he eivät usko, että olisi mahdollista olla henkilökohtaisessa suhteessa Jumalaan ja elää sisäistä elämää. Sen sijaan ateisteille ja välinpitämättömille, jotka ovat yleensä hyökkäileviä ja häpeämättömiä, he osoittavat ystävällisyyttä ja ymmärtämystä.\nJa kenties Herra sallii, että hänen opetuslapsensa kimppuun hyökätään asein, jotka eivät milloinkaan ole kunniaksi käyttäjälleen: henkilökohtaisin parjauksin. Häntä vastaan voidaan hyökätä myös julkisesti käyttäen tarkoituksellisesti pahantahtoisia juoruja, jotka ovat peräisin massiivisesta ja valheellisesta propagandasta. Kaikilla ei ole lahjoinaan hyvää makua eikä arvostelukykyä.\nJos jotkut suosivat epäilyttävää teologiaa ja löyhää ja jarrutonta moraalia ja harjoittavat omien mielijohteidensa mukaisesti arveluttavaa liturgiaa hippi-tyyliin ja vailla vastuullista johtoa, ei ole ihmeteltävää, että he vastustavat niitä, jotka puhuvat vain Jeesuksesta Kristuksesta. He levittävät näitä vahingoittaakseen kateutta, epäilyä, vääriä syytöksiä, loukkauksia, solvauksia, nöyryytyksiä, juoruja ja kaikenlaisia solvauksia.\nJuuri tällä tapaa Jeesus muokkaa omiensa sieluja, mutta samalla hän lahjoittaa heille sisäistä tyyneyttä ja iloa. He näet ymmärtävät hyvin, etteivät riivaajat kykene sadastakaan valheesta saamaan aikaan yhtäkään totuutta. Ja Herra juurruttaa heihin sen vakaumuksen, että heidän elämänsä on helppoa, kunhan he vain päättäväisesti torjuvat helpon elämän.\n302Jos me todella ihailemme ja rakastamme Jeesuksen pyhää ihmisyyttä, löydämme myös kaikki hänen haavansa, yhden kerrallaan.\nKun meille koittavat passiivisen puhdistuksen ajat, jotka ovat meille tuskallisia ja vaikeita kestää, ja kun silloin vuodatamme suloisia ja katkeria kyyneliä, jotka yritämme kätkeä, meidän on tarpeen asettua kuhunkin noista pyhistä haavoista puhdistuaksemme, iloitaksemme lunastavasta verestä ja saadaksemme voimaa. Me menemme näihin haavoihin kuin kyyhkyset, jotka, kuten Raamattu sanoo, etsivät suojaa kallionkoloista myrskyn puhjetessa. Me kätkeydymme tähän turvapaikkaan päästäksemme lähelle Kristusta. Silloin näemme, että hänen äänensä on suloinen ja hänen kasvonsa ihanat, sillä ne, jotka tietävät, että hänen äänensä on suloinen ja miellyttävä, ovat vastaanottaneet evankeliumin armon, joka panee heidät lausumaan: Sinulla on iankaikkisen elämän sanat.\n303Älkäämme luulko, että lähdettyämme tälle kontemplaation polulle intohimomme olisivat kerta kaikkiaan tyyntyneet. Erehdymme otaksuessamme, että muuttuisimme synnittömiksi ihmisiksi, kun haluamme etsiä Kristusta, tapaamme hänet todella, seurustelemme hänen kanssaan ja koemme hänen suloista rakkauttaan. Sallinette minun muistuttaa tästä teille, vaikka varmaan olette sen jo itsekin kokeneet.\nSaatana, Jumalan ja ihmisen vihollinen, ei myönnä hävinneensä eikä hän lepää. Hän piirittää meitä silloinkin, kun sielumme on syttynyt rakastamaan Jumalaa palavasti. Hän tietää, että sielua on silloin paljon vaikeampaa saada lankeamaan mutta että jos sielu loukkaisi Herraansa edes vähänkin hän voisi syöstä sen epätoivon vaikeaan kiusaukseen.\nJos haluatte oppia sellaisen mitättömän papin kokemuksesta, joka ei halua puhua muusta kuin Jumalasta, antaisin teille seuraavan neuvon.\nJos liha vaatii takaisin menettämiään oikeuksia tai – mikä on pahempaa – jos ylpeys kapinoi pillastuneena, teidän on kiirehdittävä etsimään suojaa niistä jumalallisista haavoista, jotka syntyivät Kristuksen ruumiiseen, kun hänet naulittiin ristiin ja kun keihäs lävisti hänen kylkensä. Menkää niin kuin sydämenne kehottaa: jättäkää Herran haavoihin kaikki rakkautenne, sekä inhimillinen että... jumalallinen.\nTällaista on kaivata yhtymistä ja tuntea olevansa Kristuksen veli, hänen verisukulaisensa, saman Äidin lapsi, sillä juuri Maria on vienyt meidät Jeesuksen luo.\n304Halutkaa palvoa, halutkaa hyvittää kärsien tyynesti ja lempeästi.\nSilloin heräävät elämään omalla kohdallanne Jeesuksen sanat: Kukaan, joka ei ota ristiään ja seuraa minua, ei ole minulle otollinen. Herra näyttäytyy meille joka kerta entistä vaativampana, hän pyytää meiltä hyvitystä ja katumusta, ja lopulta hän panee meidät kokemaan palavaa kaipausta ja halua elää Jumalalle, naulittuna ristiin yhdessä Kristuksen kanssa. Mutta tämä aarre on meillä saviastioissa, jotka särkyvät ja murtuvat helposti, jotta nähtäisiin tuon valtavan voiman olevan peräisin Jumalasta eikä meistä itsestämme. Me olemme kaikin tavoin ahtaalla mutta emme umpikujassa, neuvottomia mutta emme toivottomia emmekä vailla apua, vainottuja mutta emme hylättyjä, maahan lyötyjä mutta emme tuhottuja. Me kannamme aina ruumiissamme kuolemaa. Voimme jopa kuvitella, ettei Herra kuule meitä: me petämme itseämme, kuulemme vain oman äänemme käyvän yksinpuhelua.\nTunnemme olevamme vailla tukea maan päällä ja taivaan hylkäämiä.\nSiitä huolimatta tunnemme aitoa ja todellista kauhistusta synnin vuoksi, jopa aivan vähäisenkin. Yhtä itsepintaisesti kuin kanaanilaisnainen heittäydymme hänen tavallaan nöyrästi ja palvoen Jeesuksen eteen ja huudamme: Herra, auta minua. Ja pimeys häviää Rakkauden valon karkottamana.\n305On koittanut aika huutaa Herralle: Muista lupauksesi, jotka annoit minulle täyttääksesi minut toivolla. Ne lohduttavat minua omassa mitättömyydessäni ja antavat voimaa elämääni. Herramme haluaa meidän luottavan häneen kaikessa. Näemme selvästi, ettemme kykene mihinkään ilman häntä ja että hänen kanssaan voimme kaiken. Siten lujittuu päätöksemme vaeltaa aina hänen edessään. Kun Jumala valaisee ymmärrystämme, joka näyttää olevan toimimatta, tajuamme ilman epäilyksen häivääkään, että jos kerran Luoja pitää huolta kaikista, jopa vihollisistaankin, kuinka paljon enemmän hän huolehtii ystävistään! Tulemme vakuuttuneiksi siitä, ettei ole mitään pahaa, mitään vastoinkäymistä, joka ei koituisi parhaaksi. Ja niin ilo ja rauha juurtuvat henkeemme entistä lujemmin. Mikään inhimillinen tekijä ei voi niitä meiltä riistää, sillä nämä etsikot jättävät meihin aina jotakin hänestä, jotakin jumalallista. Ylistämme silloin Herraa, meidän Jumalaamme, joka on tehnyt meissä ihmeteltäviä tekoja, ja ymmärrämme, että meidät on luotu kykeneviksi omistamaan ääretön aarre.\n306Meillä oli aluksi yksinkertaisia ja kauniita suullisia rukouksia, jotka opimme lapsena ja joista emme halua luopua milloinkaan.\nTällainen lapsenomaisen yksinkertaisena alkanut rukous on nyt avautunut avaraksi, tyyneksi ja varmaksi virraksi, jonka kulkua ohjaa ystävyys hänen kanssaan, joka sanoi: Minä olen tie. Jos rakastamme Kristusta tällä tavalla, jos jumalallisen uskaliaina etsimme turvaa siitä haavasta, jonka keihäs teki hänen kylkeensä, Mestarin lupaus täyttyy: Jos joku rakastaa minua, hän noudattaa minun sanaani. Minun Isäni rakastaa häntä, ja me tulemme hänen luokseen ja teemme asumuksemme hänen sisimpäänsä. Silloin sydämemme on tehtävä ero Jumaluuden eri persoonien välillä, joista kutakin sen tulee palvoa. Sielulle tämä on tavallaan uusi löytö yliluonnollisen elämän piirissä: on kuin pikkulapsi vähitellen avaisi silmiään näkemään maailmaa. Sielu seurustelee rakkaasti Isän ja Pojan ja Pyhän Hengen kanssa ja alistuu mielellään elämää antavan Lohduttajan johdettavaksi. Hän antaa itsensä meille ilman omaa ansiotamme ja luovuttaa meille yliluonnollisia lahjoja ja hyveitä.\nOlemme juosseet niin kuin peura, joka kaipaa veden lähteitä, janoisina, huulet rohtuneina kuivuudesta. Haluamme juoda elävän veden lähteestä. Ja ryhtymättä mihinkään erikoiseen viivymme koko päivän tällä runsaalla lähteellä, jonka kirkkaat ja puhtaat vedet kumpuavat iankaikkiseen elämään. Sanat ovat tarpeettomat, sillä kieli ei kykene ilmaisemaan ajatuksia, ja ymmärrys tyyntyy. Sielu ei enää pohdiskele, se vain katselee! Se puhkeaa uudelleen laulamaan uutta laulua, koska se tuntee ja tietää, että Jumala katselee sitä rakkaasti joka hetki.\nEn puhu nyt poikkeuksellisista tilanteista. Edellä esitetyt ovat ja voivat hyvin olla aivan tavanomaisia tapahtumia sielussamme: se voi joutua sellaisen mielipuolisen rakkauden valtaan, joka ei vie hälinään eikä hillittömyyteen vaan opettaa meitä kärsimään ja elämään, sillä Jumala suo meille viisauttaan. Millaisen tyyneyden ja millaisen rauhan saammekaan silloin, kun kuljemme sitä kaitaa tietä, joka vie elämään!\n308Onko tämä askeesia? Onko se mystiikkaa? En välitä, miksi sitä kutsutaan. Olkoon askeesia tai mystiikkaa, sillä ei ole merkitystä. Se on joka tapauksessa Jumalan armoa. Jos yrität mietiskellä, Herra ei kiellä sinulta apuaan. Ratkaisevaa ovat usko ja uskon teot; teot sen vuoksi, että Herra vaatii meiltä joka päivä yhä enemmän. Sen olet voinut todeta alusta alkaen, ja sitä olen sinulle korostanut jo silloin.\nTämä on jo kontemplaatiota ja yhdistymistä. Juuri näin on monien kristittyjen elettävä. Kukin kulkee eteenpäin omaa hengellistä tietään, joita on lukemattomia, keskellä maailman haasteita, vaikka hän kenties ei olisikaan selvillä siitä, mitä on tapahtumassa.\nTällainen rukous ja muu käyttäytyminen eivät vie meitä eroon tavanomaisesta toiminnastamme, vaan keskellä jaloja maallisia pyrintöjämme ne johtavat meitä Herran luo. Kun ihmiset ylentävät kaiken työnsä Jumalan puoleen, he jumalallistavat maailman. Kuinka monta kertaa olenkaan käyttänyt esimerkkinä myyttiä kuningas Midaksesta, joka muutti kullaksi kaiken, mihin hän kosketti! Omista virheistämme huolimatta mekin voimme muuttaa yliluonnollisten asioiden kullaksi kaiken, mihin koskemme.\n309Katsokaa, kuinka Jumalamme toimii. Tuhlaajapoika palaa takaisin tuhlattuaan rahansa elämällä huonosti ja, mikä pahinta, unohdettuaan isänsä. Mutta isä sanoo: Hankkikaa joutuin parhaat vaatteet ja pukekaa hänet niihin, pankaa hänelle sormus sormeen ja kengät jalkaan .\nTuokaa syöttövasikka ja teurastakaa se. Syökäämme ja viettäkäämme juhlaa. Jos käännymme katuvaisina Isämme Jumalan puoleen, hän tekee viheliäisyydestämme rikkautta, heikkoudestamme voimaa. Mitä hän meille valmistaakaan, ellemme hylkää häntä vaan tapaamme hänet päivittäin, lausumme hänelle rakastavia sanoja, jotka vahvistamme teoillamme, pyydämme häneltä kaikkea ja luotamme hänen kaikkivaltiuteensa ja laupeuteensa? Poika palaa takaisin petettyään isänsä, ja tämä valmistaa juhla-aterian. Mitä hän suokaan meille, jotka olemme aina yrittäneet olla hänen vierellään? Olkoon meistä siis kaukana, että muistelisimme kärsimiämme loukkauksia ja nöyryytyksiä – olkootpa ne sitten olleet kuinka epäoikeudenmukaisia, sopimattomia ja raakoja tahansa –, sillä Jumalan lapsen ei sovi pitää kirjaa kärsimistään vääryyksistä. Emme saa unohtaa Kristuksen esikuvaa, eikä kristillistä uskoa voida vaihtaa kuin vaatetta: se voi vain heiketä, vahvistua tai joutua hukkaan. Jos elämme yliluonnollisesti, uskomme voimistuu, ja sielu kauhistuu ajatellessaan, kuinka viheliäisen alaston ihminen on ilman Jumalaa. Silloin sielu antaa anteeksi ja kiittää: Jumalani, katsellessani surkeaa elämääni en löydä vähääkään aihetta turhamaisuuteen ja vielä vähemmän ylpeyteen. Löydän vain syitä elää aina nöyränä ja katuvaisena.\nTiedän hyvin, että parasta herruutta on palveleminen.\n310Minä nousen ja kiertelen kaupunkia, katuja ja toreja, etsin häntä, jota minun sieluni rakastaa... Enkä kulje vain kaupungissa, vaan juoksen maailman äärestä ääreen, halki kaikkien kansakuntien ja kansojen, pitkin valtateitä ja polkuja löytääkseni rauhan sielulleni. Mutta sen löydän jokapäiväisistä toimistani, jotka eivät ole minulle esteenä.\nNe ovat minulle pikemminkin oikea polku ja aihe rakastaa Jumalaa yhä enemmän ja yhdistyä hänen kanssaan yhä enemmän.\nJa jos meitä väijyvät väkivaltaisina kiusauksina masennus, vastustus, taistelu, ahdistus, uusi sielun pimeä yö, psalmisti panee huulillemme ja ymmärrykseemme sanat: Minä olen hänen luonaan ahdistuksen aikana. Minkä arvoinen on sinun ristiisi verrattuna omani, sinun haavoihisi verrattuina naarmuni? Mitä on sinun mittaamattomaan, puhtaaseen ja äärettömään Rakkauteesi verrattuna tämä mitätön harmi, jonka olet pannut kannettavakseni? Ja teidän sydämenne kuten minunkin täyttyy pyhällä kiihkeydellä, jolloin tunnustamme hänelle –teoillamme –, että olemme rakkaudesta sairaita. Meissä syntyy Jumalan-jano, halu ymmärtää hänen kyyneliään, nähdä hänen hymynsä, hänen kasvonsa... Paras tapa ilmaista tämä on toistaa yhä uudelleen Raamatun sanoja: Niin kuin peura kaipaa veden lähteitä, niin minun sieluni halajaa sinua, Jumala. Sielu vaeltaa eteenpäin uppoutuneena Jumalaan, jumalallistuneena. Kristitystä on tullut janoinen matkamies, joka avaa suunsa lähteen vesille.\n311Tällainen antaumus sytyttää apostolisen innon, joka voimistuu päivä päivältä. Se tartuttaa tätä halua toisiinkin, sillä hyvyys on leviävää.\nMeidän luontoparkamme ei voi olla näin lähellä Jumalaa ilman, että siinä syttyy suoranaisena nälkänä halu kylvää koko maailmaan iloa ja rauhaa. Se haluaa kastella kaikki niillä lunastavilla vesillä, jotka kumpuavat Kristuksen avoimesta kyljestä, ja alkaa ja päättää tehtävämme Rakkauden tähden.\nPuhuin teille edellä tuskista, kärsimyksistä, kyynelistä. En suinkaan nyt väitä päinvastaista kun sanon, että Herraansa rakastavasti etsivä opetuslapsi kokee murheet, vaivat ja ahdistukset hyvin erilaisella tavalla. Ne katoavat sikäli kuin hän todella omaksuu Jumalan tahdon, täyttää mielellään hänen tahtonsa niin kuin uskollinen lapsi, vaikka hermot tuntuisivatkin olevan kireällä ja tuska näyttäisi sietämättömältä.\n312Haluaisin uudelleen korostaa, etten puhu mistään poikkeuksellisesta tavasta elää kristittynä. Miettiköön itse kukin, mitä Jumala on tehnyt hänen hyväkseen ja kuinka on itse siihen vastannut. Jos olemme rohkeita tässä oman elämämme tarkastelussa, havaitsemme, mitä meiltä vielä puuttuu. Eilen olin hyvin liikuttunut kuullessani eräästä japanilaisesta katekumeenista, joka opetti katekismusta muille, jotka eivät vielä tunteneet Kristusta. Minä häpesin. Me tarvitsemme enemmän uskoa, enemmän uskoa ja yhdessä uskon kanssa kontemplaatiota.\nMiettikää tyynesti uudelleen tuota jumalallista kehotusta, joka saa sielun levottomaksi mutta antaa sen samalla maistaa linkoamatonta hunajaa: redemi te, et vocavi te nomine tuo: meus es tu. Minä olen sinut lunastanut, minä olen sinut nimeltäsi kutsunut: sinä olet minun! Älkäämme varastako Jumalalta hänen omaisuuttaan. Hän on Jumala, joka on rakastanut meitä niin paljon, että kuoli meidän edestämme, hän on valinnut meidät hamasta iankaikkisuudesta alkaen, ennen maailman luomista, että olisimme pyhiä hänen edessään, ja jatkuvasti hän tarjoaa meille tilaisuuksia puhdistukseen ja antaumukseen.\nJos yhäkin epäilisimme, saamme hänen huuliltaan toisenkin todistuksen: Ette te valinneet minua, vaan minä valitsin teidät, ja minun tahtoni on, että te lähdette liikkeelle ja tuotatte hedelmää, sitä hedelmää, joka pysyy. Sitä hedelmää te tuotatte kontemplatiivisina sieluina.\nTarvitsemme siis uskoa, yliluonnollista uskoa. Kun usko heikkenee, ihminen taipuu kuvittelemaan Jumalan olevan kaukana ja tuskin välittävän lapsistaan. Hän pitää uskontoa jonkinlaisena lisänä, johon voidaan turvautua silloin kun muuta apua ei ole saatavissa.\nSelittämättömistä syistä hän odottaa uskonnolta näytöksenomaisia ilmenemismuotoja ja epätavallisia tapahtumia. Mutta kun usko sykkii sielussa, havaitaankin sen sijaan, ettei kristityn vaellus poikkea ihmisten tavallisesta arkisesta elämästä. Silloin huomataan, että se suuri pyhyys, jota Jumala meiltä vaatii, löytyy tästä ja nyt, jokaisen päivän pienistä asioista.\n313Puhun mielelläni tiestä, sillä me olemme vaeltajia, jotka kuljemme taivaalliseen kotiimme, omaan isänmaahamme. Mutta muistakaa, että vaikka joissakin paikoin voimmekin kohdata vaikeuksia, vaikka joskus joutuisimmekin kahlaamaan yli virran tai kulkemaan melkein läpitunkemattoman metsikön halki, tie on yleensä kulkukelpoinen ja vailla yllätyksiä. Vaarana on rutiini: kuvitellaan, ettei Jumala voi olla läsnä joka hetken tapahtumissa; nehän ovat niin yksinkertaisia, niin arkisia! Nuo kaksi opetuslasta olivat kulkemassa kohti Emmausta. He kävelivät tavalliseen tapaan, aivan samoin kuin monet muut, jotka vaelsivat tuota tietä. Ja siellä heille näyttäytyy Jeesus, aivan luonnollisesti ja kulkee heidän kanssaan, ja keskustelu lievittää väsymystä.\nVoin kuvitella kohtauksen. Hämärä on laskeutumassa. Lempeä tuuli puhaltaa. Ympärillä on jo kypsiä vehnäpeltoja ja vanhoja oliivipuita, joiden oksia hopeoi yhä heikkenevä valo.\nJeesus kulkee tiellä. Herra, kuinka suuri sinä aina oletkaan! Mutta minusta on vieläkin liikuttavampaa, että laskeudut tänne alas etsimään meitä, kun olemme arkisissa toimissamme. Suo meille, Herra, lapsenomainen henki, puhtaat silmät ja selvä ymmärrys, niin että tuntisimme sinut, kun saavut vailla kaikkia ulkonaisia merkkejä kunniastasi.\n314Matka päättyy, kun he saapuvat kylään. Nuo kaksi opetuslasta olivat – huomaamattaan – saaneet sydämeensä syvän haavan, jonka olivat tehneet ihmiseksi tulleen Jumalan sanat ja rakkaus. He ovat pahoillaan siitä, että tämä jäisi pois seurasta. Jeesus näet tervehtii heitä ja on jatkavinaan matkaansa. Hän, meidän Herramme, ei milloinkaan tule väkisin luoksemme. Hän haluaa, että kutsumme häntä vapaasti tajuttuamme kuinka puhdas on se rakkaus, jonka hän on pannut sieluumme. Meidän on pideltävä häntä vaatien ja rukoiltava: Jää meidän luoksemme, sillä ilta joutuu ja päivä on jo laskemassa! Yö on tulossa.\nJuuri tällaisia mekin olemme: meillä on vain vähän rohkeutta, mikä johtuu epärehellisyydestä tai sitten ujoudesta. Syvällä sisimmässämme ajattelemme kyllä: jää luoksemme, sillä sieluamme ympäröi pimeys, ja vain sinä olet valo. Yksin sinä voit tyynnyttää sen kaipuun, joka kalvaa meitä. Sillä me tiedämme hyvin, mikä on kaiken kauniin ja kunniallisen keskellä parasta: meillä on Jumala ikuisesti. Ja Jeesus jää. Silmämme avautuvat samoin kuin Kleopaksen ja hänen kumppaninsa, kun Kristus murtaa leivän. Ja vaikka hän jälleen katoaakin silmistämme, saamme uutta voimaa jatkaaksemme matkaamme yönkin laskeutuessa ja puhuaksemme hänestä muillekin.\nNiin suuri riemu ei nimittäin mahdu yhteen sydämeen.\nEmmauksen tie. Jumala on tehnyt tästä nimestä suloisen. Ja Emmausta on koko maailma, sillä Herra on avannut jumalalliset tiensä maan päälle.\nYhdessä pyhien enkelien kanssa\n315Pyydän Herralta, ettemme viipyessämme täällä maan päällä milloinkaan eroaisi jumalallisesta matkatoverista. Sen vuoksi meidän on lujitettava ystävyyttämme pyhien suojelusenkelien kanssa.\nTarvitsemme paljon seuralaisia, taivaallisia ja maallisia. Kunnioittakaa pyhiä enkeleitä! Ystävyys on hyvin inhimillistä mutta myös hyvin jumalallista samoin kuin oma elämämme on sekä jumalallista että inhimillistä. Muistanette, mitä Herra lausuu: en sano teitä enää palvelijoiksi, vaan ystäviksi. Hän opettaa meitä luottamaan niihin Jumalan ystäviin, jotka ovat jo taivaassa, ja niihin, joiden kanssa elämme maan päällä ja myös niihin, jotka näyttävät olevan kaukana Herrasta, sillä heidät on johdettava oikealle polulle.\nPäätän saarnani toistamalla pyhän Paavalin sanat kolossalaisille: Mekin olemme lakkaamatta rukoilleet teidän edestänne ja pyytäneet, että te saisitte runsaasti hengellistä viisautta ja ymmärrystä ja tulisitte täydelleen tuntemaan Jumalan tahdon. Viisautta saamme rukoilemalla, kontemploimalla ja vastaanottamalla Lohduttajan vuodatuksen sieluumme.\nRukoilemme, että eläisitte Herralle kunniaksi ja kaikessa hänen mielensä mukaan ja että kantaisitte hedelmää tekemällä kaikkea hyvää ja kasvaisitte Jumalan tuntemisessa. Hänen kirkkautensa voima ja väkevyys vahvistakoon teitä olemaan aina kestäviä ja kärsivällisiä .\nKiittäkää iloiten Isää, joka on tehnyt teidät kelvollisiksi saamaan pyhille kuuluvan perintöosan valon valtakunnassa. Hän on pelastanut meidät pimeyden vallasta ja siirtänyt meidät rakkaan Poikansa valtakuntaan.\n316Suojelkoon meitä Jumalan Äiti, joka on myös oma Äitimme, niin että jokainen meistä voisi palvella Kirkkoa täynnä uskoa, Pyhän Hengen lahjoilla ja elämällä kontemplatiivisesti. Kunnioittakoon jokainen Herraa tekemällä omat velvollisuutensa, kukin virassaan ja ammatissaan, ja täyttämällä myös oman asemansa velvollisuudet.\nRakastakaa Kirkkoa, palvelkaa sitä iloisina, koska olette antautuneet tähän Rakkauden palvelemiseen. Ja jos näemme joidenkuiden vaeltavan yhtä toivottomina kuin Emmauksen miesten, lähestykäämme heitä uskossa – ei omissa nimissämme, vaan Kristuksen nimessävakuuttaaksemme heille, ettei Jeesuksen lupaus voi olla täyttymättä, sillä hän vartioi aina Morsiantaan eikä tätä hylkää. Pimeys väistyy, sillä me olemme valkeuden lapsia ja meidät on kutsuttu pysyvään elämään.\nJa Jumala on pyyhkivä pois kaikki kyynelet heidän silmistään, eikä kuolemaa enää ole, ei murhetta, ei valitusta eikä vaivaa, sillä kaikki entinen on kadonnut. Ja valtaistuimella istuva sanoi: Katso, uudeksi minä teen kaiken. Ja hän sanoi: Kirjoita, sillä nämä sanat ovat luotettavat ja todet. Vielä hän sanoi minulle: Ne ovat jo käyneet toteen .\nMinä olen A ja O, alku ja loppu. Sille jolla on jano, minä annan lahjaksi vettä elämän veden lähteestä. Joka voittaa, on tämän perivä, ja minä olen hänen Jumalansa, hän on minun poikani.\n* Saarna 26.11.1967.  1.Ts 4:3\n Pyhä Ambrosius, Expositio in Psalmum CXVIII 19,12 (PL 15, 1471)\n Ks. Gl 2:20\n Ks Rm 13:14\n Ks. Fl 3:20\n Ks. Kv 2:14\n Pyhä Gregorios Nyssalainen. In canticum canticorum homiliae, 5 (PG 44, 879)\n Ks. Ps 119:49-50\n Ks. Jh 15:5\n Ks. Fl 4:13\n Ks. Ps 119:168\n Ks. Jb 5:9\n Ks. Vs 7:14\n Ks. Jh 4:14\n Ks. Kv 5:8\n Ks. Si 26:12\n Ks. Jh 19:34\n Ks. Ef 1:14\n Ks. Jh 15:16\n Pyhä Gregorios Nazianzolainen; Epistolae, 212 (PG 37, 349)\n Jh 15: 15\n Ks. Ef 5:8\nPrinted | document generated automatically from https://opusdei.org/fi-fi/article/kohti-pyhyytta/ (3.12.2021)


3D-pohjaisen verkkopelin testausmenettelyn suunnittelu\nPasma, Janika (2011)\nOpinnäytetyön tavoitteena oli suunnitella ja toteuttaa testaus toimeksiantajan luomaan verkkopeliin nimeltä PolarHeroes. Työssä selvitettiin kuinka testaus voidaan liittää pelinkehitysprojektiin ja kuinka toimeksiantaja Fantastec Oy voi jatkossa jatkaa testausta pelinkehityksen aikana.\nOhjelmistotestauksen teoriaan tutustumalla selvitettiin testauksen tarkoitusta ohjelmistoprojekteissa ja mitkä testausmenetelmät sopisivat tähän tapaukseen. Teoriaa hyödyntämällä testauksen suunnittelussa, keskeisimmiksi käsitteiksi nousivat v-malli ja tutkiva testaus.\nTietoperustaa soveltaen työ aloitettiin tutkivalla testauksella, jossa opeteltiin pelin käyttöä ja samalla kirjoitettiin muistiinpanoja ja testitapauksia dokumentteihin. V-mallin osuus pysyi taustalla mukana, kun testitapauksia luotiin, mutta sen päätarkoituksena oli ohjeistaa toimeksiantajaa testauksessa ja sen jatkamisessa.\nTutkivassa testauksessa saavutettiin testijoukkoja ja –tapauksia, joilla mitattiin pelin toimivuutta. Pelissä ilmenneet virheet kirjattiin yrityksen käyttämään pro-jektityökaluun, josta pelin muut kehittäjät, kuten ohjelmoijat, pystyivät virheet katsomaan ja korjaamaan. Testauksen aikana syntyi myös mielipiteitä ja kehi-tysehdotuksia peliin.


Duuneis | Luontimo\nHommat hoituu ku me ollaan Duuneis.\nKotisivut, logo, yritysilme\n“Enemmän rokkibändiä ku sähköliikettä.”\nSähköurakointeja Uudenmaan alueella tekevä Duuneis Oy tarvitsi kotisivut sekä logon.\nTilaajalla oli toivomuksena selkeät ja informatiivinen one-pager -sivu, joka muistuttaa fiilikseltään enemmän rokkibändiä kuin perinteistä sähköurakointiliikettä sähkönsinisine salamoineen.\nLogon osalta toiveissa oli jenkkityylinen baseball-ilme. Logon värimaailma alunperin tukeutui navy-siniseen Milwaukee Brewersin mukaan, mutta koska oranssi ja tummansininen soivat niin kauniisti yhdessä, tehtiin logosta myös oranssi versio, joka toimii sekä tummalla että vaalealla pohjalla.\nTarpeenamme oli saada selkeät ja informatiiviset sivut. Sellaiset, josta selviää kaikki tarpeellinen ilman suurempia ponnisteluja sekä mahdollisuus yhteydenottoon hyvin matalalla kynnyksellä. Uudelle yritykselle tarvittiin myös sähköpostijärjestelmä sekä logo.\nKaikki tämä tapahtui ja vieläpä odotukset ylittäen! Palvelu oli erittäin asiakaslähtöistä ja kaikkiin viesteihin sekä toiveisiin saatiin vastaus viipymättä. Uskallan varauksetta suositella Luontimoa kaikille!\nPete Bergman, Duuneis Oy\nkotisivut logo yritysilme\nWordPress-sivuston tekninen ylläpito sekä olemassaolevien sisältöalueiden päivitykset hintaan 20 €/kk.


Tulossa: LÄÄKÄRIN SUOMI, Maahanmuuttajalääkärin kielelliset valmiudet 12.9.2018-29.3.2019 | Tampereen yliopiston täydennyskoulutus\nKouluttajat ovat Tampereen yliopiston, Helsingin yliopiston ja Itä-Suomen yliopiston asiantuntijoita.\nKoulutus on tarkoitettu maahanmuuttajalääkäreille ja -hammaslääkäreille\njotka ovat suorittaneet lääkärin tai hammaslääkärin tutkinnon muualla kuin Suomessa\njoiden suomen kielen taito on vähintään eurooppalaisen viitekehyksen tasolla B1/YKI3 (sujuva peruskielitaito selviytyminen arkielämässä)\nKoulutukseen voivat osallistua laillistamiskokeeseen valmistautuvat tai jo työssä olevat lääkärit, joiden suomen kielen taito kaipaa kohentamista.\nKoulutus koostuu kolmesta moduulista. Osallistuja suorittaa kaikki kolme moduulia.\nKoulutuksen tavoitteiden saavuttaminen edellyttää annettujen tehtävien tekemistä sekä muutoinkin aktiivista ja itsenäistä työskentelyä. Lähipäivissä läsnäolo on pakollista.\nAmmatillisessa osuudessa saadaan yleiskuva Suomen terveydenhuoltojärjestelmän rakenteesta sekä siitä, miten lääkäri toimii suomalaisessa terveydenhuollossa. Suomen kielen osiossa kartoitetaan oman kielitaidon lähtötaso ja opetellaan kielenopiskelun taitoja. Samalla opitaan ammatillisessa osiossa tarvittavaa sanastoa. 8 lähiopetuspäivää + itsenäistä työtä.\nLähipäivät 12.-14.9., 20.-21.9., 27.9. ja 4.-5.10.2018\nOhjattua itsenäistä työskentelyä sisältävän moduulin tarkoituksena on vahvistaa osallistujien suomen kielen taitoa. Moduuli koostuu neljästä osiosta, joissa kussakin käsitellään jotain keskeistä kieliopin ilmiötä sekä harjoitellaan kirjoittamista, tekstin ymmärtämistä ja puhumista sekä puheen ymmärtämistä. Verkkokurssi + 6 lähitapaamista\nTässä moduulissa pääpaino on ammatillisen kielitaidon vahvistamisessa. Suomen kielen osuudessa harjoitellaan lääkärin työssä keskeisiä kielenkäyttötilanteita. Ammatillinen osuus keskittyy lääkärin toimintaan suomalaisessa terveydenhuoltojärjestelmässä. Ammatillisen osuuden teemoja ovat mm. lääkärin tehtävät potilaan hoitoprosessissa, vastaanoton kulku ja vuorovaikutus sekä moniammatillinen yhteistyö. Suomen kielen osuudessa harjoitellaan lääkärin työssä keskeisiä kielenkäyttötilanteita. 10 lähiopetuspäivää + itsenäistä työtä.\nHelmi-maaliskuussa 2019, tarkemmat päivät ilmoitetaan myöhemmin.\nLähiopetuspäivien pituus on 7 tuntia klo 9.30-16.30, ja päivään sisältyy tunnin lounastauko. Lounas on omakustanteinen.\nKoulutus on Opetus- ja kulttuuriministeriön rahoittamaa ja osallistujille maksutonta. Koulutus täyttää työttömyysetuudella tuettuna tapahtuvan omaehtoisen opiskelun kriteerit (http://www.te-palvelut.fi/te/fi/tyonhakijalle/ammatinvalinta_koulutus/omaehtoinen_opiskelu/index.html).Jos olet työtön työnhakija, ota yhteyttä TE-toimistoosi ennen koulutukseen hakeutumista.\nKoulutukseen valitaan 20 opiskelijaa kirjallisen lähtötasotestin ja haastattelujen perusteella. Valinnan edellytyksenä on, että hakijan lääkärintutkinto on hyväksytty Valvirassa tai hyväksymisprosessi on ainakin käynnistetty.\nKielitaidon lähtötaso on B1, mutta koulutukseen voi osallistua vaikka oma lähtötaso olisi korkeampi.\nEsivalinta tehdään hakemuksessa annettujen tietojen perusteella. Sopivimmat hakijat kutsutaan kirjalliseen lähtötasotestiin ja haastatteluihin, jotka järjestetään Tampereella 29.8. Lähtötasotestissä testataan ammatillista osaamista ja suomen kielen taitoa.\nKategoria(t): Kielet, käännös- ja kirjallisuusala, Lääketiede ja bioala. Avainsanat(t): LÄÄKÄRIN SUOMI, maahanmuuttajalääkärit, suomen kieli. Kirjoittaja: Anneli Sorkio. Lisää kestolinkki kirjanmerkkeihisi.


Instagram poistaa feikkiseuraajia – varoittaa niitä sovelluksilla keränneitä tilejä | Mobiili.fi\nPetri Tapala | Julkaistu 20.11.2018, klo 10:55\nInstagram on ryhtymässä taistoon tekaistuja seuraajia, tykkäyksiä ja kommentteja tehtailevia sovelluksia vastaan, kertoo TechCrunch. Niitä käyttäneiden henkilöiden kannattaa olla tarkkana, Instagram nimittäin uhkaa feikkiseuraajia keränneitä rangaistustoimilla.\nInternet on pullollaan sovelluksia, jotka lupailevan Instagram-tilille lisää näkyvyyttä muun muassa seuraajien muodossa. Useimmat näistä sovelluksista ovat ilmaisia, mutta jotkut saattavat veloittaa käyttäjiltään jopa kymmeniä euroa kuukaudessa. Käytännössä kyseiset sovellukset esimerkiksi seuraavat muita käyttäjiä lopettaen sen heti, kun toinen seuraa takaisin. Toinen mahdollisuus on bottiseuraajien, siis feikkitilien, käyttö seuraajien kartuttamistarkoituksessa.\nInstagram vaikuttaa nyt kyllästyneen ilmiöön ja on ilmoittanut alkavansa poistaa käyttäjiltä seuraajia, jotka eivät todellisuudessa ole oikeita ihmis- tai yrityskäyttäjiä. Sama kohtalo on luvassa bottien antamille tykkäyksille ja kommenteille.\nSamalla Instagram varoittaa ”kalastelusovelluksia” hyödyntäneitä Instagram-käyttäjiä. Palvelu kehottaa kyseisiä käyttäjiä vaihtamaan välittömästi salasanansa, millä siteet epämääräisiin sovelluksiin on helpointa katkaista. Mikäli toimiin ei ryhdy, saattaa Instagram rangaista käyttäjää esimerkiksi ”rajoittamalla sovelluksen toimintoja”.\nInstagram muistuttaa myös, ettei omaa salasanaansa kannata ikinä luovuttaa kolmannelle osapuolelle, edes lisäseuraajien toivossa. Epämääräisten kalastelusovellusten kautta omat kirjautumistiedot saattavat päätyä vääriin käsiin ja esimerkiksi spämmikäyttöön.\nLue seuraavaksi: 5G tulee vasta kohta käyttöön mutta Oulussa 6G:n tutkimustyö on jo pääsemässä vauhtiin


Punkalaitumen Sanomat - Pirkanmaan koronarajoitukset kevenevät 19.2. alkaen\n/ Pirkanmaan koronarajoitukset kevenevät 19.2. alkaen\nPirkanmaan sairaanhoitopiirin alueella voimassa oleva kokoontumisrajoitus päättyy 18.2. Tilojen terveysturvallista käyttöä koskeva määräys jatkuu vielä helmikuun loppuun.\nPirkanmaan sairaanhoitopiirin ja Punkalaitumen kuntien alueella on tällä hetkellä voimassa kaksi tartuntatautilakiin perustuvaa rajoitusta: sisätilojen kokoontumisrajoitus ja tilojen terveysturvallista käyttöä koskeva rajoitus.\nKokoontumisrajoitus päättyy suunnitellusti 18.2., eikä sitä enää jatketa.


Helmi's Letterbox: maaliskuuta 2013\nJee, teippitarhasta tilatut teipit saapuivat! :)\nEikös ole söpöjä? :)\nLähettänyt Helmi klo 8.42.00 8 kommenttia:\nTunnisteet: ostoksia, teippejä\nOon vihdoin parantunut pirullisesta flunssasta! Kirjeitä ja kortteja on tullut ihan mukavasti raapustettua. Tänään tuli myös käytyä jälleen Tiimarissa ja kyllähän sieltä jotain tarttui mukaan. :)\nHippa! Poika on itse kirjoittanut tekstin. Ylläripylläri, Kiinastahan tämä!\nPuolalaiselta kirjekaverilta. Tällä tytöllä on kyllä aivan uskomattoman siisti ja kaunis käsiala! Olispa itelläki! :D\nEssille jo saapunut kirje!\nSaksaan lähtevä postcrossing-kortti\nTämä söpö kisuli on lähdössä Kiinaan! :)\nValko-venäjälle nämä luistelijat. :D\nJa tämä kortti lähtee sateenvarjoja toivoneelle naiselle Hollantiin. :)\nNämä kirjeet Puolaan & Tsekkiin :) Kuoret itse väkerrettyjä :D\nSitten Tiimarin ostoksia:\nKuviopaperia tuli ostettua halvalla! Ajattelin tehdä noista ainakin kirjekuoria. Sitten ostin korttipohjia ja paketin, joka sisälsi kolme pientä koristeteippiä. Hinnaksi tuli yhteensä noin 5, 30 euroa.\nTänään tuli myös tilattua muutama teippirulla teippitarhasta. Niitä siis odotellessa! :)\nJee, kohta saunaan ja telkkua töllöttämään. 8)\nLähettänyt Helmi klo 9.04.00 2 kommenttia:\nTunnisteet: hippa, itsetehty kirjekuori, kirjeitä, löytö, ostoksia, postcrossing, postikortteja\nHihii, eilen postilaatikosta löytyi paksu kirjekuori Yhdysvalloista. Osallistuin vähän aikaa sitten Big surprise envelope -hippaan ja sain nyt sitten oman ison ylläri kirjekuoreni! :) Erittäin nopeasti tuli, kun itse lähetin omani vasta viime perjantaina!\nNäin söpöltä se näytti ulkoa...\n...ja tälläistä sen sisältä löytyi. Kaksi kirjanmerkkiä, kaksi postikorttia, kirjekuori+siihen kuuluva kortti, kirjepaperia+kirjekuori, pieni seinäkalenteri, tarroja, pieni suklaalevy ja muistilappuja! :) Kiitos kovasti lähettäjä! :D\nOlin tämän päivän kotona parantumassa, koska eilen illalla ääni lähti melkein kokonaan ja yskin keuhkot (vertauskuvallisesti) pihalle. Mutta nyt alkaa kurkku parantumaan vähitellen. Torstaina olisi sitten lukion opokurssin matka Kuopioon! (Lukiolla pitää olla lähtövalmiina 6:35 AAMULLA! Minä, neiti aamu-uninen, tulen olemaan hyvin HYVIN väsynyt.) Mennään katsomaan Kuopion yliopiston ja ammattikorkeakoulun tarjontaa. :) Toivottavasti paranen siihen mennessä!\nLähettänyt Helmi klo 10.21.00 Ei kommentteja:\nOon ollu tässä keskiviikosta asti flunssassa. En oo ollu pitkään aikaan kipeenä ja nythän se sitten tuli minullekin tämä taudin ketale. >:( Torstaina olin koko päivän kovassa kuumeessa. Onneksi enää ei oo yhtään kuumetta, pelkästään kurkku vähän hellänä ja nenä tukossa. Eiköhän sitä huomenna jo kouluun mennä.\nMutta juu, postia on liikkunut melko vähän kiireen ja flunssan takia. Tässä kuitenkin vähän lähtevää/lähtenyttä postia:\nSe tunne, kun ei löydy toiveita täyttävää korttia. AARRGH. Hirvee läjä kortteja, mutta mikään ei oikein passaa. :D Noh, tässäpä kuitenkin Venäjälle ja Yhdysvaltoihin lähtevät postcrossing-kortit.\nTämmönen lähti Puolaan. Big surprise envelope -hippa. Ideana lähettää A4-kirjekuori, jonka sisällä kirje + kaikkee mahollista :) Tästä mun kuoresta tuli vähän jännä. Vähän pääsiäsmäinen.\nSitten vähän kuoren sisältöä. Kortteja, kuoria, tarroja, muumi-laastareita ja käytetty junalippu. Toivottavasti on tarpeeksi tota roinaa :D\nAaww, ihana postcrossing-kortti Turkista. :)\nVenäjältä Mail art hippa. Kivasta kirjekuoresta löytyi myös aika freshi kortti. :)\nKirjettä Essiltä! Ihana tuo kirjekuori :3\nTämän viikon maanantaina vierailin myös tiimarissa! Siellä on meneillään -70% alennus tietyistä askartelutuotteista. Hohoo! Innoissani hipsin hyppytunnilla Tiimariin ja ostin jonkun verran tarroja. Ja oli muuten halpoja :o Seitsemän kappaletta tarra-arkkeja makso vaan 4,95! Pitää varmaan käydä ensi viikollakin siellä, jos alet vielä jatkuu! Lisäksi kävin postissa ostamassa muutamia postimerkkejä.\nHohoo, tarroja :) Niitä kyllä tarvitsee aina!\nSitten postimerkit! 1. luokan ruusumerkkejä ja 2. luokan muumi- ja huussimerkkejä! :D Lisäksi vielä noita 10 snt arvoisia.\nTämmöistäpä on tapahtunut! Ylihuomenna mulla olisi sitten ruotsin puhekurssissa suullinen esitys, jonka pidän Ylpeys ja ennakkoluulo -kirjasta. Hui, pelottaa mennä sinne luokan eteen yksin puhumaan mun sönkkö-ruotsilla..D: Noh, toivottavasti selviän (epäilen vahvasti...)!\nLähettänyt Helmi klo 11.19.00 3 kommenttia:\nTunnisteet: hippa, kirjeitä, löytö, ostoksia, postcrossing, postikortteja, postimerkkejä, tarroja\nAPUA, hiihtoloma alkaa hupenemaan epäilyttävästi! Eihän tässä ole saanut paljon mitään tehtyä. :I Eilen sentään tuli käytyä Oulussa ja tuli tehtyä myös postiaiheisia ostoksia. Kirpparilta löytyi muutama kortti ja kirjekuori melko halvalla. Lisäksi kävin yhdessä kivassa pikkukaupassa, missä myydään tosi paljon kivoja postikortteja (hinnat oli kylläkin melko korkeat!).\nOsallistuin hippaan, jossa pitää tehdä käsintehty postikortti (Handmade postcard tag). Ensimmäinen tekemäni kortti epäonnistui, joten päätinpä tehdä uuden ja alempana löytyy kuvaa siitä. Viime lauantaina oli kaverini 18-vuotis synttärit, joten väkersin hänelle kortin, josta myös kuvaa. Muutama postcrossing kortti ja lisäksi uudelle kirjekaverille Tsekkiin on lähdössä kirje.\nVoih, vain yksi kortti Valko-venäjältä on eksynyt tällä viikolla postilaatikkooni! Viime viikolla saatu kirje unohtui laittaa tänne esille, joten kuvaa löytyy alempaa.\nMuutama vanha kortti löytyi kirpputorilta. Ihana tuo Ressu. :-)\nKymmenen kirjekuorta ja hintana 50 senttiä. Ihana löytö!! Tosin muutama kuori oli käyttökelvoton kahviläiskineen. :s\nKivasta korttikaupasta ostettuja kortteja :)\nNämä on ostettu jo vähän aikaa sitten omalta paikkakunnaltani. 10 kuorta/1 euro.\nJapaniin lähtevä itsetehty kortti! Vastaanottaja tykkäsi kakuista ja muista herkuista, siitä johtuu tämä muffini aihe. :D Toivottavasti kortti miellyttää!\nEi, kuva ei ole otettu perunalla tai leivänpaahtimella vaan ihan minun samsungilla! :D Unohdin ottaa kuvan kortista kotona, joten nappasin sitten kännykällä tämän suttuisen kuvan. Elikkäs 18-v. kaverille meni tämä Party Hard kortti.\nKirjettä Tsekkiin :)\nSaksaan lähtevä posticrossing-kortti! Vastaanottaja toivoi Jan Vis nimisen kuvittajan kortteja, enkä ensin tiennyt millaisia kortteja Jan Vis tekee. Googlailin sitten vähän, ja tajusin, että löytyyhän minulta yksi hänen tekeleistään! :D\nUkrainaan Albert Edelfeltin kortti! Hän halusi jotain omaan maahan liittyvää, niin päätinpä sitten lähettää suomalaisen taiteilijan maalauksen.\nViime viikolla tullut kirje Tsekkiläiseltä kirjekamulta, johon vastailin tänään (kuva kirjeestä oli siis ylempänä).\nTämän viikon ainut posti: Valko-venäjältä tullut kortti!\nHuhhui, siinäpä vähän enemmän kuvia vaihteeksi! Huomenna pitäisi hyökätä koulujuttujen kimppuun. Taidan kuitenkin hyökätä vain sohvan ja TV:n ihmeelliseen mailmaan, koska ei oikein huvita tuo kouluun ja arkeen paluu. D: Mutta nyt syömään ja nukkumaan, kun näyttää tuo kellokin olevan jo paljon!\nLähettänyt Helmi klo 12.27.00 2 kommenttia:\nTunnisteet: hippa, itsetehty postikortti, kirjeitä, kirjekuoria, kirpputori, löytö, ostoksia, postcrossing, postikortteja\nLähettänyt Helmi klo 3.31.00 Ei kommentteja:


Tintin luomukset: Etana ja punainen kori\nLähettänyt Tintti klo 11.24\nOnpas mainion näköinen etana!\nOletko ajatellut tehdä eriväriset lankakorit kaikille erivärisille langoille? :-) Mulla olis haaveena tehdä sellaiset esim. Huopasesta...\n19. helmikuuta 2009 klo 14.16\nMä voisin tehdä eriväriset eri huoneisiin ;-). Tuo punainen on tehty olohuoneen maton jämistä.\nNäin jossain kuvan virkatuista purkeista, joissa oli kansi ja kaikki. Nekin olis tosi söpöjä.\n19. helmikuuta 2009 klo 22.39\nMatot on nyt lattialla ja hyvin istuu olohuoneen väriskaalaan! kiitokset tekijälle!


Tappoi Betty Jugheadin? Riverdale pudottaa valtavan puolivälin finaalin vihjeen kuolemaansa - Tv Ja Elokuvat | Saattaa 2021\nTappoi Betty Jugheadin? Riverdale pudottaa valtavan puolivälin finaalin vihjeen kuolemaansa\nhän jatkaa Jugheadin kuolemaa ympäröivää mysteeriä ... ja nyt he ovat menneet ja tehneet Bettystä ensisijaisen epäillyn.\n9 jakson jälkeen Riverdale kausi 4, emme ole vieläkään lähemmin selvittämässä, onko Jughead todella kuollut. Meille on kuitenkin heitetty useita flashback-kohtauksia, jotka yhdistävät Betty, Archie ja Veronica hänen kuolemaansa, ja nyt, show on jättänyt meidät puolivälissä kalliolle, jossa tappaja 'paljastaa', että ehdottomasti yksi uskoo.\nJos et ole katsellut tällä kaudella, tärkein mysteeri pyörii Jugheadin 'kuoleman' ympärillä. Toistaiseksi olemme nähneet hänen kuolleen ruumiinsa makaamassa lautasella morgissa, olemme nähneet Archiein polttavan hänen ikonisen hatunsa ja olemme nähneet ydinkolmion pidättämällä hänen isänsä FP Jonesin murhasta.\nKeskivaiheen finaalissa, nimeltään 'Tangerine', meille annettiin uusi takaisku heti jakson lopussa, joka osoitti Jugheadille verisen päähaavan, kun Archie polvistui hänen päälleen ennen kuin kääntyi Bettyyn ja sanoi: 'Hän on kuollut, mitä teit betty?'\nNyt tiedät yhtä hyvin kuin minä, että tämä show ei koskaan räjäytä yhtä sen lippulaivasta pitämällä yhtä tappamaan toisen, joten ... mitä tapahtuu?\nTappoiko Betty todella Jugheadin?\nTappoi Betty Jugheadin Riverdalessa? Kuva: CW\n'Tangerine' on nyt avannut joukon uusia teorioita siitä, mitä olisi voinut tapahtua, sen suuren paljastumisen ansiosta, että The Farm pystyy hypnotisoimaan ihmisiä laukaisusanalla. Kuten Beetlejuice, sinun on toistettava sana 'mandariini' kolme kertaa ja aihe asetetaan transsiin yhdellä tavoitteella: tappaa Dark Betty. (Toimittajan huomautus: Vakavasti, mikä vittu on happening tässä näyttelyssä?)\nJakson lopussa Betty 'tangeriineja' itseään transsiin ja murskaa sitten peilinsä varmistaakseen, että 'hänen tumman osansa oli poissa'.\nyoutube haastaa 2016\nKohtaus leikataan sitten toiseen salamaan eteenpäin. Tällä kertaa näemme Jugheadin makaavan lattialla, verenvuoto päästä ilman pulssia. Sitten Archie kääntyy ympäri ja sanoo: 'Hän on kuollut, mitä teit Betty?' Betty nähdään seisovan siellä, näkyvästi ravistettuna ja järkyttyneenä valtavan kiven ollessa kädessä. Hänen vaatteensa eivät ole roiskeita veressä, mutta hänen kätensä ovat kastuneet siihen.\nBettyllä on verta käsillään Riverdale 4x09: ssä. Kuva: CW\nSalama eteenpäin kohtaus on jonkin verran B: n hallusinaatioiden peili. Veriset kädet ja rock, jonka hän ottaa kissansa murhaavasta nuoremmasta itsestään. Joten voi olla, että joku, joka haluaa saavuttaa ~ täydellisen murhan, on kiinni ja käyttää sitä hyväkseen?\nVoisiko Bret ja Donna hyödyntää tätä laukaista tappaakseen Jugin ja piirtääksesi sen Bettylle tietäen, että hän voisi muuttua väkivaltaiseksi eikä muistaa sitä pirun asiaa? Vai voisiko se olla Charles, joka näyttää valaisevan Bettyä? Tai Chic, kuka voisi olla yksi Evelynin nukkujaagentteista? Myös herra Chippingin kuolema näyttää nyt olevan järkevämpi, koska hän näytti olevan jonkinlaisessa hypnoottisessa transissä hyppääessään ... Ehkä se on salainen yhteiskunta?\nNyt kun haamukirjoituskilpailu on ohitse ja Jughead on voittanut, siellä on myös pari uutta vaihtoehtoa. On mahdollista, että nämä kohtaukset ovat nyt hänen ensimmäisen Baxter Brothers -kirjansa juoni, tai hän on pettämässä kuolemaansa päästäkseen eroon mainituista DuPontin 'säännöistä'.\nJoko kummallakin tavalla, huolimatta hänen jumalten kirottujen sarjamurhaajageenien toistuvista maininnoista (taas mikä vittu?), Betty ei voi millään tavalla tappaa Jugheadia. Mutta se ei ole estänyt faneja spekuloimaan ...\nkannu on arcen paras ystävä ikuisesti\nolet todella sitä mieltä, että hänen reaktionsa, kun hän saa selville kannu kuollut, olisi 'hän on kuollut, mitä teit melko?'\nVoi kiitos pic.twitter.com/Me0zflK7Dx\n- Georgia (@BugheadLegacy) 12. joulukuuta 2019\nentä jos se kaikki on bettyin päässä ja he yrittävät saada hänet hulluksi https://t.co/Ley8KM0ZWW\n- H. (@classicbughead) 12. joulukuuta 2019\nmiksi cheryl sai punaisen kääretakin\n- “paula (@reinsprwuse) 12. joulukuuta 2019\nMandariinihypnoosin paskan täytyy tarkoittaa jotain.\nBetty esti nuoremman itsensä tappamasta kissansa ROCKilla. Tämä sai vanhemman Betty tappamaan jugheadin ROCKilla.\nEn edes tiedä enää lmao. Tämä show saa minut kuolemaan #riverdalessa\n- Katie (@ katiebevo18) 12. joulukuuta 2019\nRiverdale palaa jaksolla 10, nimeltään Varsity Blues 22. tammikuuta 2020. Joten siihen asti uskomme, että meidän on vain odotettava ja katsottava, mitä seuraava välähdys tuo.\nMutta toista minulle: Betty ei tappanut Jugheadia. Betty ei tappanut Jugheadia. Betty ei tappanut Jugheadia.\nnousi langdon ahs\n13 syytä memeihin\npablo ja miguel näyttelijät\ntroye sivan nero\nepäsuosittuja mielipiteitä meme